Ettepanek: NÕUKOGU OTSUS, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu II lisa („Tehnilised normid, standardid, katsetamine ja sertifitseerimine”) muutmisega (Uuendtoit) /* COM/2015/0167 final - 2015/0086 (NLE) */





SELETUSKIRI 1. ETTEPANEKU TAUST Nõutava õiguskindluse ja siseturu ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. KONSULTEERIMINE HUVITATUD ISIKUTEGA JA MÕJU HINDAMINE Nõukogu otsuse eelnõule lisatud EMP ühiskomitee otsuse eelnõu eesmärk on muuta EMP lepingu II lisa selleks, et inkorporeerida EMP lepingusse konkreetsemalt alljärgnev: (1) Euroopa Parlamendi ja nõukogu määrus (EÜ) nr 258/97, 27. jaanuar 1997, uuendtoidu ja toidu uuendkoostisosade kohta[1]; (2) komisjoni määrus (EÜ) nr 1852/2001, 20. september 2001, millega kehtestatakse Euroopa Parlamendi ja nõukogu määruse (EÜ) nr 258/97 kohaselt esitatava teabe avalikustamise ja kaitsmise üksikasjalikud eeskirjad[2]; (3) komisjoni soovitus 97/618/EÜ, 29. juuli 1997, uuendtoidu ja toidu uuendkoostisosade turuleviimise avalduse jaoks vajalike teadusaspektide ja teabe esitamise kohta ning Euroopa Parlamendi ja nõukogu määruse (EÜ) nr 258/97 alusel esmase ohutushindamise aruannete koostamise kohta[3]; (4) Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta)[4] artikkel 38, millega muudetakse määrust (EÜ) nr 258/97. EMP EFTA osapool teeb ettepaneku kohandada määruse (EÜ) nr 258/97 artiklit 7. Kavandatud tekstis sätestatakse, et kui komisjon võtab kõnealuse artikli alusel vastu loa andmist käsitlevad otsused, siis võtavad ka EFTA riigid samaaegselt ja 30 päeva jooksul vastu vastavad otsused. Seetõttu tuleks EMP lepingu II lisa vastavalt muuta. 3. ETTEPANEKU ÕIGUSLIK KÜLG Nõukogu määruse (EÜ) nr 2894/94 (Euroopa Majanduspiirkonna lepingu rakendamise korra kohta) artikli 1 lõikega 3 on ette nähtud, et nõukogu määrab komisjoni ettepanekul kindlaks seisukoha, mis tuleb liidu nimel selliste otsuste suhtes võtta. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel. 2015/0086 (NLE) Ettepanek: NÕUKOGU OTSUS, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu II lisa („Tehnilised normid, standardid, katsetamine ja sertifitseerimine”) muutmisega (Uuendtoit) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[5] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna leping[6] (edaspidi „EMP leping”) jõustus 1. jaanuaril 1994. (2) Kooskõlas EMP lepingu artikliga 98 võib EMP ühiskomitee otsustada muu hulgas muuta EMP lepingu II lisa. (3) EMP lepingu II lisa sisaldab tehnilisi norme, standardeid, katsetamist ja sertifitseerimist käsitlevaid erisätteid ja -korda. (4) EMP lepingusse tuleb inkorporeerida Euroopa Parlamendi ja nõukogu määrus (EÜ) nr 258/97[7]. (5) EMP lepingusse tuleb inkorporeerida komisjoni 20. septembri 2011. aasta määrus (EÜ) nr 1852/2001[8]. (6) EMP lepingusse tuleb inkorporeerida komisjoni 29. juuli 1997. aasta soovitus 97/618/EÜ[9]. (7) EMP lepingusse tuleb inkorporeerida Euroopa Parlamendi ja nõukogu määruse (EÜ) nr 1829/2003[10] artikkel 38, millega muudetakse määrust (EÜ) nr 258/97. (8) Seetõttu tuleks EMP lepingu II lisa vastavalt muuta. (9) EMP ühiskomitees võetav liidu seisukoht peaks seepärast tuginema lisatud otsuse eelnõule, ON VASTU VÕTNUD KÄESOLEVA OTSUSE: Artikkel 1 EMP lepingu II lisa („Tehnilised normid, standardid, katsetamine ja sertifitseerimine”) muutmise suhtes EMP ühiskomitees Euroopa Liidu nimel võetav seisukoht põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja [1] EÜT L 43, 14.2.1997, lk 1. [2] EÜT L 253, 21.9.2001, lk 17. [3] EÜT L 253, 16.9.1997, lk 1. [4] ELT L 268, 18.10.2003, lk 1. [5] EÜT L 305, 30.11.1994, lk 6. [6] EÜT L 1, 3.1.1994, lk 3. [7] Euroopa Parlamendi ja nõukogu määrus (EÜ) nr 258/97, 27. jaanuar 1997, uuendtoidu ja toidu uuendkoostisosade kohta, EÜT L 43, 14.2.1997, lk 1. [8] Komisjoni määrus (EÜ) nr 1852/2001, 20. september 2001, millega kehtestatakse Euroopa Parlamendi ja nõukogu määruse (EÜ) nr 258/97 kohaselt esitatava teabe avalikustamise ja kaitsmise üksikasjalikud eeskirjad, EÜT L 253, 21.9.2001, lk 17. [9] Komisjoni soovitus 97/618/EÜ, 29. juuli 1997, uuendtoidu ja toidu uuendkoostisosade turuleviimise avalduse jaoks vajalike teadusaspektide ja teabe esitamise kohta ning Euroopa Parlamendi ja nõukogu määruse (EÜ) nr 258/97 alusel esmase ohutushindamise aruannete koostamise kohta, EÜT L 253, 16.9.1997, lk 1. [10] Euroopa Parlamendi ja nõukogu määrus (EÜ) nr 1829/2003, 22. september 2003, geneetiliselt muundatud toidu ja sööda kohta, ELT L 268, 18.10.2003, lk 1. LISA EMP ÜHISKOMITEE OTSUS, millega muudetakse EMP lepingu II lisa („Tehnilised normid, standardid, katsetamine ja sertifitseerimine”) EMP ÜHISKOMITEE, võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98, ning arvestades järgmist: (1) EMP lepingusse tuleb inkorporeerida Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta[1]. (2) EMP lepingusse tuleb inkorporeerida komisjoni 20. septembri 2001. aasta määrus (EÜ) nr 1852/2001, millega kehtestatakse Euroopa Parlamendi ja nõukogu määruse (EÜ) nr 258/97 kohaselt esitatava teabe avalikustamise ja kaitsmise üksikasjalikud eeskirjad[2]. (3) EMP lepingusse tuleb inkorporeerida komisjoni 29. juuli 1997. aasta soovitus 97/618/EÜ uuendtoidu ja toidu uuendkoostisosade turuleviimise avalduse jaoks vajalike teadusaspektide ja teabe esitamise kohta ning Euroopa Parlamendi ja nõukogu määruse (EÜ) nr 258/97 alusel esmase ohutushindamise aruannete koostamise kohta[3]. (4) EMP lepingusse tuleb inkorporeerida Euroopa Parlamendi ja nõukogu 22. septembri 2003. aasta määruse (EÜ) nr 1829/2003[4] artikkel 38, millega muudetakse määrust (EÜ) nr 258/97. (5) Käesolevas otsuses käsitletakse toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes. (6) Seetõttu tuleks EMP lepingu II lisa vastavalt muuta, ON VASTU VÕTNUD KÄESOLEVA OTSUSE: Artikkel 1 EMP lepingu II lisa XII peatükki muudetakse järgmiselt: 1. Punkti 97 (Euroopa Parlamendi ja nõukogu määrus (EL) nr 1169/2011) järele lisatakse järgmine tekst: „98. 31997 R 0258: Euroopa Parlamendi ja nõukogu määrus (EÜ) nr 258/97, 27. jaanuar 1997, uuendtoidu ja toidu uuendkoostisosade kohta (EÜT L 43, 14.2.1997, lk 1), nagu seda on muudetud järgmiste õigusaktidega: – 32003 R 1829: Euroopa Parlamendi ja nõukogu määrus (EÜ) nr 1829/2003, 22. september 2003 (ELT L 268, 18.10.2003, lk 1), – 32008 R 1332: Euroopa Parlamendi ja nõukogu määrus (EÜ) nr 1332/2008, 16. detsember 2008 (ELT L 354, 31.12.2008, lk 7). Käesolevas lepingus loetakse selle määruse sätteid järgmises kohanduses: Artiklit 7 loetakse järgmises kohanduses: „Kui komisjon võtab vastu loa andmist käsitlevad otsused, võtavad ka EFTA riigid samaaegselt ja 30 päeva jooksul alates ühenduse otsuse vastuvõtmisest vastu vastavad otsused. EMP ühiskomiteele teatatakse nendest otsustest ja ta avaldab perioodiliselt nende otsuste nimekirjad Euroopa Liidu Teataja EMP kaasandes. Kui lepinguosalistel tekib nende sätete rakendamisel lahkarvamusi, kohaldatakse mutatis mutandis lepingu VII osa.” 99. 32001 R 1852: komisjoni määrus (EÜ) nr 1852/2001, 20. september 2001, millega kehtestatakse Euroopa Parlamendi ja nõukogu määruse (EÜ) nr 258/97 kohaselt esitatava teabe avalikustamise ja kaitsmise üksikasjalikud eeskirjad (EÜT L 253, 21.9.2001, lk 17).” 2. Pealkirja „ÕIGUSAKTID, MIDA EFTA RIIGID JA EFTA JÄRELEVALVEAMET ARVESSE VÕTAVAD” all lisatakse punkti 16 (komisjoni soovitus 2013/647/EL) järele järgmine punkt: „17. 31997 H 0618: komisjoni 29. juuli 1997. aasta soovitus 97/618/EÜ uuendtoidu ja toidu uuendkoostisosade turuleviimise avalduse jaoks vajalike teadusaspektide ja teabe esitamise kohta ning Euroopa Parlamendi ja nõukogu määruse (EÜ) nr 258/97 alusel esmase ohutushindamise aruannete koostamise kohta, (EÜT L 253, 16.9.1997, lk 1).” Artikkel 2 Määruste (EÜ) nr 258/97, (EÜ) nr 1852/2001 ja (EÜ) nr 1829/2003 ning soovituse 97/618/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed. Artikkel 3 Käesolev otsus jõustub […], tingimusel et EMP ühiskomiteele on edastatud kõik lepingu artikli 103 lõike 1 kohased teated*. Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, […] EMP ühiskomitee nimel eesistuja […] EMP ühiskomitee sekretärid […] [1] EÜT L 43, 14.2.1997, lk 1. [2] EÜT L 253, 21.9.2001, lk 17. [3] EÜT L 253, 16.9.1997, lk 1. [4] ELT L 268, 18.10.2003, lk 1. *[Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]